
ATODIAD GA36a

	MANYLEB ASESU LEFEL 4 



	Enw’r myfyriwr:
	     
	Rhif Adnabod y myfyriwr:
	

	Rhaglen:
	BSc Gwyddor Chwaraeon ac Ymarfer Corff, BSc Therapi Chwaraeon ac Ymarfer Corff, BSc Maeth, Gweithgarwch Corfforol ac Iechyd, BSc Chwaraeon, Iechyd ac Addysg Gorfforol, BA Addysg Antur Awyr Agored. 

	Modwl:
	Sgiliau Academaidd 

	Cod y modwl:
	BMSH4200C
	Cyfraniad at Asesiad Cyffredinol y Modwl  (%):
	100%

Modwl 10 credyd

	Darlithydd:
	Maria Trevino Gonzalez 
	Gwiriwr Mewnol:
	Heddwen Davies

	Teitl yr Aseiniad:
	E-bortffolio
	Nifer o eiriau (neu’r cyfwerth): 
	1,500


	Dyddiad cyflwyno:
	Rhan 1 – 30 Hydref, 2026
Rhan 2 – Wythnos yn cychwyn 25 Ionawr, 2027
Rhan 3 – 14 Mai, 2027

	Dyddiad dychwelyd marciau dros dro ac adborth ysgrifenedig: 
	Rhan 1 - 20 Tachwedd, 2026
Rhan 2 - 26 Chwefror, 2027
Rhan 3 – 11 Mehefin, 2027

	Dull cyflwyno: 
	Lle bo’n ymarferol ac yn bosibl, rhaid cyflwyno pob asesiad ysgrifenedig drwy Turnitin, oni nodir yn wahanol gan y Darlithydd.  (PEIDIWCH â rhoi’r fanyleb asesu hon i mewn i Turnitin neu bydd yn cyfateb i lawer o bethau tebyg yng nghyflwyniadau myfyrwyr eraill.)
Dull cyflwyno arall (os ydy’n berthnasol): 
Bydd cyflwyno’r asesiad yn hwyr yn arwain at ddyfarnu marc cosb:
Bydd gwaith a gyflwynir hyd at wythnos yn hwyr yn cael ei gapio ar 40% ar gyfer y cynnig cyntaf a dyfernir marc o 0% am waith ail-asesu. Dim ond os oes hawliad amgylchiadau esgusodol cymeradwy y gellir diddymu cosbau am gyflwyno'n hwyr.
Bydd gwaith a gyflwynir fwy nag wythnos yn hwyr yn cael ei ystyried fel gwaith heb ei gyflwyno ac ni chaiff ei farcio. Gellir ystyried y gwaith fel cyflwyniad i’w ail-asesu os caiff ei gynnig gan Fwrdd Arholi neu os oes hawliad amgylchiadau esgusodol cymeradwy. 

	Gonestrwydd academaidd / cyfeirnodi: 
	Mae gonestrwydd academaidd yn ofynnol.  Ym mhrif ran eich cyflwyniad rhaid i chi gydnabod awduron y mae’ch gwaith wedi’i seilio ar eu hymchwil a’u syniadau. Dylech atodi rhestr gyfeiriadau i’ch cyflwyniad sy’n nodi’r llyfrau, erthyglau ac ati rydych wedi’u defnyddio, wedi cyfeirio atynt neu wedi’u dyfynnu er mwyn cwblhau’r asesiad hwn.   

	Gwaith dros y terfyn geiriau:
	Er mwyn cefnogi tegwch ac ysgrifennu academaidd da, mae gan bob asesiad derfyn geiriau penodol. Mae'n bwysig eich bod chi'n aros o fewn y terfyn hwn. Mae'r terfyn geiriau yn helpu i sicrhau:

· Eich bod yn ysgrifennu'n glir ac yn gryno.
· Bod pob myfyriwr yn cwblhau'r asesiad ar sail gyfartal.

Os yw’ch gwaith dros y terfyn geiriau
Os yw'ch gwaith yn fwy na'r terfyn geiriau, bydd y cosbau canlynol fel arfer yn berthnasol. Ni all y didyniadau hyn gymryd eich marc islaw'r marc pasio ar gyfer y modwl.

	Canran dros y Terfyn
	Cosb a Gymhwysir

	Hyd at 10% 
	Dim cosb

	10%–25% 
	Didynnu 5 marc neu ostwng y marc i’r marc sydd wedi’i gapio (pa un bynnag yw’r gosb leiaf) 

	26%–50% 
	Didynnu 10 marc neu ostwng y marc i’r marc sydd wedi’i gapio (pa un bynnag yw’r gosb leiaf)

	Dros 50%
	Marc wedi’i gapio ar y marc pasio



Enghreifftiau (Israddedig):
· Byddai marc o 44% yn cael ei ostwng i'r marc pasio o 40% os yw nifer y geiriau yn 10–25% dros y terfyn.
· Byddai marc o 49% yn cael ei ostwng gan 5 marc i 44%.
· Byddai marc o 47% sydd 25–50% dros y terfyn geiriau yn cael ei ostwng i 40%.
· Byddai marc o 55% sydd 25–50% dros y terfyn geiriau yn cael ei ostwng 10 marc i 45%.

Os ydych o dan y terfyn geiriau
Os yw'ch gwaith yn sylweddol is na’r terfyn geiriau, efallai y byddwch chi'n colli marciau oherwydd mae’n bosibl na fydd eich cyflwyniad yn cynnwys digon o fanylder i fodloni'r deilliannau dysgu.

Adborth
Os cymhwysir cosb sy’n gysylltiedig â’r terfyn geiriau, bydd hyn yn cael ei nodi'n glir yn eich adborth, ynghyd â'r rheswm.





	Deilliannau Dysgu’r Modwl 
(o faes llafur y modwl)

	

Ar ôl cwblhau’r modwl hwn yn llwyddiannus, dylai’r myfyriwr allu:

• dangos y sgiliau sylfaenol sydd eu hangen i fod yn ddysgwr annibynnol cydnerth ac iach;
• arfer egwyddorion ystwythder dysgu;
• defnyddio technoleg addas i gefnogi a gwella eu profiad dysgu yn y maes disgyblaeth. 






	
DISGRIFIAD O’R DASG



1. Beth yw e-bortffolio? 
 
Mae Portffolio, yn yr achos hwn, yn fersiwn ddigidol o'ch gwaith cyflawn. Mae'n offeryn addysgol lle mae myfyrwyr yn casglu ac yn adfyfyrio ar arteffactau amlfoddol i adolygu eu teithiau dysgu" (Yancey, 2019 a ddyfynnwyd gan Lam, 2023). Er ei fod wedi cael ei ddefnyddio'n helaeth yn hanesyddol mewn celf a dylunio, mae wedi esblygu fel dewis asesu amgen creadigol ac adfyfyriol pwerus. Ar gyfer y modwl hwn, mae gennych sawl opsiwn i adeiladu eich e-bortffolio; bwriad y Disgrifiad o’r Dasg yw darparu arweiniad ar gyfer eich gwaith, a fydd hefyd yn cael ei drafod yn ystod y darlithoedd.  
 
Mae'r Asesiad hwn  yn gyfuniad o asesiadau ffurfiannol a chrynodol. Yn ystod y modwl, byddwn yn gweithio ar greu'r gwahanol elfennau, y byddwch yn derbyn cefnogaeth ac adborth arnynt.  
Yn ystod y 2 semester gwneir dau 2 gyflwyniad rhannol ar gyfer Rhan 1 a Rhan 2. Bydd pob Rhan (1 a 2) yn cael eu marcio gan ddarlithwyr, a rhoddir marc amcangyfrifedig. Yna cewch gyfle i wella Rhan 1 o'ch gwaith yn seiliedig ar yr adborth hwn ar gyfer eich cyflwyniad terfynol (Rhan 3, fel y gwelir isod). Bydd yr asesiad ffurfiannol hwn yn eich galluogi i fireinio eich sgiliau academaidd a phroffesiynoli eich gwaith. Nid yw'r marciau amcangyfrifedig a roddir ar gyfer Rhan 1 yn cael eu hychwanegu at eich marc terfynol ond fe’u bwriedir i'ch tywys trwy fathau penodol o asesiadau. Bydd yr e-bortffolio’n cael ei asesu fel darn cyflawn o waith (dyddiad cyflwyno 14 Mai, 2027) a bydd eich marc terfynol am y modwl yn seiliedig ar y cyflwyniad hwn. 


2. Beth i'w gynnwys yn fy e-bortffolio? 

	Rhan
	Elfen
	Manylion
	Dyddiad cyflwyno

	1 
	Ysgrifennu academaidd 
	· Darn o ysgrifennu academaidd 500 o eiriau yn seiliedig ar faes/pwnc penodol i'r rhaglen. Dewiswch un pwnc o'r tri theitl a ddarperir. 
· Bydd argymhellion o ran strwythur a chynnwys yn cael eu rhannu ar Moodle ac yn y darlithoedd. 
· Elfennau academaidd (nad ydynt yn cael eu cynnwys yn y cyfrif geiriau): 
· Cydnabod AI 
· Rhestr gyfeiriadau (o leiaf 5 ffynhonnell o ansawdd uchel) 

	30 Hydref, 2026 
 
Byddwch yn derbyn adborth ar gyfer gwella a marc amcangyfrifedig am yr elfen hon.

	2 
	Cyfweliad Academaidd 
	· Cyfweliad wyneb yn wyneb 1 i 1, yn ymateb i un teitl o'r rhestr a ddarparwyd (teitl gwahanol i'r un a ddewiswyd ar gyfer Rhan 1). Yn rhan o'r atebion a roddir dylid dyfynnu cyfeiriadau perthnasol ar lafar (5 ffynhonnell o ansawdd uchel) 
· O'ch teitl dewisol, lluniwch ddadleuon / trafodaethau sy'n archwilio o leiaf 2 safbwynt gwrthwynebol. 
· Bydd y cyfweliad yn cael ei recordio gan ddefnyddio Teams, fel y gallwch gael mynediad ato’n ddiweddarach ac adolygu'r adborth a roddir.
· Disgwylir i chi ddangos eich rhestr gyfeiriadau ar gyfer hyn i'ch Darlithydd yn ystod eich cyfweliad.  Ychwanegwch y ffynonellau hyn at eich Rhestr Gyfeiriadau Derfynol.
	20 Chwefror, 2026 
 
Byddwch yn derbyn adborth ar gyfer gwella a marc amcangyfrifedig am yr elfen hon trwy’r Sgwrs Teams ynglŷn â’ch cyfweliad. 
Ni ofynnir i chi fynychu cyfweliad arall ar gyfer y modwl hwn. 

	3 
	E-bortffolio Terfynol  
  (Sleidiau)
	· Bydd yr e-bortffolio ar ffurf dec sleidiau ar gyfer cyflwyniad.

Strwythur a awgrymir:
  
· Sleid 1: Tudalen glawr (ID y myfyriwr, ID y modwl, nifer y geiriau)
· Sleid 2: Cydnabod AI
· Sleid 3-6: Dylech 
· Gynnwys fersiwn wedi’i gwella o'ch darn ysgrifennu academaidd 500 o eiriau, yn amlwg yn gweithredu'r adborth.
· Adfyfyrio ar eich proses ddysgu ar gyfer ysgrifennu academaidd, dod o hyd i ffynonellau o ansawdd, defnyddio AI yn foesegol, dyfynnu a chyfeirnodi. 
· Nodi’n glir yr hyn rydych wedi’i ddysgu ar ôl cael adborth a sut mae'n berthnasol i'ch tasgau ysgrifennu eraill yn ystod y flwyddyn.
· Sleid 7-8: Dylech 
· Gopïo’r adborth a gawsoch o’ch cyfweliad.
· Rhoi sylwadau ar yr hyn rydych wedi’i ddysgu o'r adborth, gan adfyfyrio ar eich proses ddysgu ar gyfer cyfweliadau academaidd, dyfynnu ar lafar, dod o hyd i ffynonellau o ansawdd, defnyddio AI yn foesegol, dyfynnu a chyfeirnodi. 
· Nodi’n glir yr hyn rydych wedi’i ddysgu ar ôl cael adborth a sut mae'n berthnasol i gyfweliadau a thasgau cyflwyno eraill yn ystod y flwyddyn.
· Sleid 9: Cynhadledd Myfyrwyr – adfyfyrio ar fynychu'r Gynhadledd Myfyrwyr (Mai 2027), gan dynnu sylw at o leiaf 1 cyflwyniad y gwnaethoch ei fynychu a'r hyn a ddysgoch ohono. 
· Sleid 10: Camau Nesaf – dylech gynnwys adfyfyrdod terfynol ar y canlynol: 
· profiad yn ystod y modwl, 
· cyflawni'r deilliannau dysgu, 
· camau nesaf fel  dysgwr ar lefel Prifysgol 
· Sleid 11 - 13: Rhestr Gyfeiriadau (cyfanswm o 15 o leiaf o ffynonellau o ansawdd uchel h.y. dylech gynnwys y ffynonellau a ddefnyddiwyd i gefnogi Rhan 1 a 2, adfyfyrio ar ddysgu ac adfyfyrio ar y Gynhadledd Myfyrwyr) 

· Dylai'r cyflwyniad terfynol hwn (cyfanswm o 1,500 o eiriau) ddangos yr elfennau gofynnol uchod.  
	14 Mai, 2027 
 
Bydd y gwaith hwn yn derbyn y marc terfynol swyddogol a roddir i’r Gofrestrfa 



Cyfeiriwch at yr elfennau ategol ar Moodle i ddod o hyd i ragor o fanylion ar Ran 1, Rhan 2, ac argymhellion cyflwyno terfynol. 
 
 


TEITLAU’R ASESIADAU  
 
Rhan 1: Dewiswch 1 o'r teitlau canlynol i gyflwyno'ch elfen ysgrifennu academaidd 500 o eiriau. 
Rhan 2: Dewiswch 1 o'r 2 deitl sy'n weddill ar gyfer eich Cyfweliad Academaidd / Viva.  
  
BSc Chwaraeon, Iechyd ac Addysg Gorfforol:  
1. Trafodwch bwysigrwydd chwaraeon a gweithgarwch corfforol ym mywyd plentyn/person ifanc 
2. Trafodwch a ddylai Addysg Gorfforol fod yn rhan orfodol o gwricwlwm yr ysgol.   
3. Trafodwch sut a pham y dylai chwaraeon a gweithgarwch corfforol fod yn gynhwysol i bob plentyn/person ifanc. 
  
BA Addysg Antur Awyr Agored:  
1. Trafodwch sut y gellid defnyddio addysg antur awyr agored i hyrwyddo agweddau cadarnhaol tuag at gynaliadwyedd.  
2. Trafodwch a oes gwir angen i blant chwarae’n rhydd yn yr awyr agored.  
3. Trafodwch sut y gellir gweld antur awyr agored yn cyfrannu at iechyd a llesiant unigolyn.   
  
BSc Maeth, Gweithgarwch Corfforol ac Iechyd  
1. Trafodwch y rhesymau posibl pam nad yw cyfran sylweddol o oedolion y DU yn gwneud digon o ymarfer corff i fodloni'r canllawiau a argymhellir ar gyfer iechyd.  
2. Trafodwch rôl ysgolion wrth addysgu disgyblion am fwyd a maeth  
3. Trafodwch achosion yr ‘argyfwng gordewdra' honedig sy'n wynebu'r DU.  
  
Gradd BSc Gwyddor Chwaraeon ac Ymarfer Corff / Cert HE Hyfforddiant Personol a Thylino ar gyfer Chwaraeon:  
1. Esboniwch bwrpas CIMSPA a'i bwysigrwydd i fyfyrwyr a graddedigion mewn gwyddor chwaraeon ac ymarfer corff. 
2. Disgrifiwch sut mae hyfforddiant gwrthiant yn cyfrannu at heneiddio'n iach. 
3. Esboniwch pam mae cyfathrebu tystiolaeth wyddonol yn effeithiol yn bwysig wrth annog ymddygiadau ymarfer corff a maeth iach. 
  
BSc Therapi Chwaraeon ac Ymarfer Corff  
1. Trafodwch effaith ymarfer corff rheolaidd sy'n cysylltu ag agweddau corfforol a meddyliol.  
2. Trafodwch effeithiau hyfforddiant pwysau ar boblogaeth pobl ifanc.  
3. Trafodwch effaith arbenigo’n gynnar mewn chwaraeon. 

[bookmark: _Hlk157420541]Defnyddio Deallusrwydd Artiffisial Cynhyrchiol mewn Asesiadau 
(Y darlithydd i ddynodi Gallwch/Na allwch neu Cywir/Anghywir yn erbyn pob elfen)

	YMCHWIL
	Ar gyfer yr asesiad hwn, gallwch chi ddefnyddio Deallusrwydd Artiffisial Cynhyrchiol i’ch cefnogi mewn ymchwil a dadansoddi data. 
	Gallwch ☒

Na allwch ☐

	STRWYTHUR
	Ar gyfer yr asesiad hwn, gallwch chi ddefnyddio Deallusrwydd Artiffisial Cynhyrchiol i’ch cefnogi wrth strwythuro eich gwaith, yn cynnwys llunio strwythur dadl drafft, dynodi adrannau a phenawdau ac ati.
	Gallwch ☒

Na allwch ☐

	PRAWF DDARLLEN
	Ar gyfer yr asesiad hwn, gallwch chi ddefnyddio Deallusrwydd Artiffisial Cynhyrchiol i wirio eich testun/creadigaeth eich hun am wallau gramadegol a chystrawennol, gan gynnwys cael awgrymiadau i aralleirio eich gwaith.
	Gallwch ☒

Na allwch ☐

	YSGRIFENNU
	Ar gyfer yr asesiad hwn, gallwch chi ddefnyddio Deallusrwydd Artiffisial Cynhyrchiol i greu testun i’w gyflwyno. 
	Gallwch ☐

Na allwch ☒

	CREADIGOL
	Ar gyfer yr asesiad hwn, gallwch chi ddefnyddio Deallusrwydd Artiffisial Cynhyrchiol i greu deunyddiau creadigol, megis delweddau. 
	Gallwch ☒

Na allwch ☐

	RHAGLENNU 
	Ar gyfer yr asesiad hwn, gallwch chi ddefnyddio Deallusrwydd Artiffisial Cynhyrchiol i greu a gwirio cod.
	Gallwch ☐

Na allwch ☒

	DIM
	Ar gyfer yr asesiad hwn, ni chaniateir i chi ddefnyddio unrhyw fath o gymorth drwy Ddeallusrwydd Artiffisial Cynhyrchiol.  Mae hyn yn cynnwys cymorth ymchwil, cymorth strwythur, cymorth ysgrifennu / prawf ddarllen a chymorth creadigol.
	☐




Sut i gydnabod eich defnydd o AI 
 
Mae gan y brifysgol dudalen ddefnyddiol wedi’i neilltuo i ganllawiau ar bob agwedd ar AI. Gallwch ddod o hyd i’r dudalen drwy'r Hwb:  
 
Cyfarwyddyd ar AI » Hwb  
 
Ar ôl i chi ddeall ble rydych chi'n cael defnyddio AI mewn asesiadau penodol (ymchwil, strwythur, prawf ddarllen ac ati), mae'r wybodaeth isod yn darparu cyfarwyddyd ar sut i gydnabod eich defnydd o AI mewn unrhyw  asesiad Chwaraeon a Byw'n Iach.   
 
PWYSIG:  Mae angen i chi gadw drafftiau o'ch gwaith, gan gynnwys nodiadau sy'n dangos y gwaith cyn ac ar ôl defnyddio offer AI. Mae angen i chi hefyd gadw'ch promptiau a'ch cwestiynau a ddefnyddiwyd ar gyfer offer AI. Bydd angen yr holl wybodaeth hon os gofynnir i chi gwblhau cyfweliad viva yn rhan o broses farcio’r asesiad.   
 
Defnyddiwch UN o'r datganiadau cydnabod AI yn eich asesiad a chynnwys pob defnydd o AI lle bo’n berthnasol a lle caniateir hynny.  
 
Gellir gosod y datganiad hwn naill ai ar ddechrau neu ar ddiwedd eich gwaith (Word/PDF, ac ati – o fewn y ddogfen; PowerPoint – sleid; cyfweliadau academaidd – o fewn dogfen y rhestr gyfeiriadau)  
 
1. Datganiad Cydnabod AI:   
 
Rwy'n cadarnhau nad wyf wedi defnyddio unrhyw offer AI wrth ymchwilio a chreu'r aseiniad hwn. Rwy'n cadarnhau nad wyf wedi cyflwyno unrhyw  ddeunyddiau a gynhyrchwyd gan AI fel fy ngwaith fy hun. Rwy'n cadarnhau bod gennyf gopïau o'm drafftiau, nodiadau, ac adnoddau eraill a ddefnyddiais, y gellid gofyn i mi eu darparu mewn tystiolaeth.  
 
 
2. Datganiad Cydnabod AI:   
 
Rwy'n cydnabod y defnydd o'r  offer AI a  restrir isod. Rwy'n cadarnhau nad wyf wedi cyflwyno unrhyw destun a gynhyrchwyd gan AI fel fy ngwaith fy hun. Rwy'n cadarnhau bod gennyf gopïau o'm drafftiau, nodiadau, ac adnoddau eraill a ddefnyddiais cyn ac ar ôl defnyddio offer AI, y gellid gofyn i mi eu darparu mewn tystiolaeth.  
 
 
	Offeryn AI (gydag url) 
	Dyddiad y’i defnyddiwyd 
	Pam wnaethoch chi ddefnyddio'r offeryn hwn 
	Prompt(iau) enghreifftiol 

	https://www.grammarly.com   
	10/10/2026  
	Gwirio fy ngwaith 
	Gwiriwch y testun canlynol am ddarllenadwyedd, gramadeg a chystrawen. 

	https://chatgtp.com/  
	13/04/2026  
	Help i strwythuro cyflwyniad 
	Allwch chi fy nghynghori ar sut i strwythuro  cyflwyniad PowerPoint ar gyfer astudiaeth ymchwil? 

	  
	  
	  
	  













	CANLLAWIAU I FYFYRWYR WRTH GWBLHAU TASGAU



SYLWER: Mae’r canllawiau a nodir isod yn gysylltiedig â’r pum maen prawf asesu generig drosodd.

1. Sgiliau Ymgysylltu â Llenyddiaeth
Mae’n rhaid i’ch gwaith gael ei lywio a’i gefnogi gan ddeunydd ysgolheigaidd sy’n berthnasol i’r dasg/tasgau a osodwyd ac sy’n canolbwyntio arni/arnynt.    Dylech ddarparu tystiolaeth i ddangos eich bod wedi cael mynediad at ystod briodol o ffynonellau, a allai fod yn academaidd, yn llywodraethol a diwydiannol; gall y ffynonellau hyn gynnwys erthyglau cyfnodolion academaidd, gwerslyfrau, erthyglau newyddion cyfredol, dogfennau sefydliadol a gwefannau.   Dylech ystyried hygrededd eich ffynonellau; fel arfer mae cyfnodolion academaidd yn ffynonellau credadwy iawn, ond mae’n rhaid ystyried/dethol gwefannau’n ofalus iawn a dylid eu defnyddio’n gynnil.   Dylai unrhyw ffynhonnell a ddefnyddiwch fod yn gyfredol, a’r rhan fwyaf wedi’u cyhoeddi o fewn y pum mlynedd diwethaf, er y gall darnau arloesol/pwysig o waith yn y maes fod yn hŷn.   Rhaid i chi ddarparu tystiolaeth o’ch ymchwil/gwaith darllen eich hun trwy gydol eich gwaith, gan ddefnyddio system gyfeirnodi addas, yn cynnwys cyfeiriadau yn y testun ym mhrif ran eich gwaith a rhestr gyfeiriadau ar ddiwedd eich gwaith. 

Canllawiau penodol i'r asesiad hwn:  Mae angen i'r gwaith gynnwys ffynonellau perthnasol, o ansawdd uchel ac amrywiol. Rhaid ychwanegu eich dyfyniadau yn eich gwaith yn ôl yr angen, ac yn y rhestr gyfeiriadau ar y diwedd, gan ddefnyddio  system gyfeirio Harvard yn gyson. Dylech gynnwys cyfeiriadau llafar yn ystod y cyfweliad. At ei gilydd, mae angen cynnwys o leiaf 15 ffynhonnell yn yr e-bortffolio. Gweler Rhestr Ddarllen Leganto am lenyddiaeth hanfodol h.y. byddai disgwyl i chi ddefnyddio 'The Study Skills Handbook' (Cottrell, 2013) a'r Harvard Referencing Handbook i'ch cefnogi gyda'r modwl hwn.


2. Sgiliau Gwybodaeth a Dealltwriaeth
Ar lefel 4, dylech allu arddangos gwybodaeth am y cysyniadau a’r egwyddorion gwaelodol sy'n gysylltiedig â’ch maes/meysydd astudio.   Mae gwybodaeth yn ymwneud â’r ffeithiau, y wybodaeth a’r sgiliau rydych wedi’u caffael trwy eich dysgu.  Rydych yn arddangos eich dealltwriaeth trwy ddehongli ystyr y ffeithiau a’r wybodaeth. Golyga hyn fod arnoch angen dethol a chynnwys yn eich gwaith y cysyniadau, y technegau, y modelau, a’r theorïau ac ati sy’n briodol i’r dasg/tasgau a osodwyd.  Dylech allu esbonio’r theorïau, y cysyniadau, ac ati i ddangos eich dealltwriaeth.  Hefyd bydd eich marc/gradd yn amodol ar y graddau rydych yn arddangos eich gwybodaeth a’ch dealltwriaeth. 

Canllawiau penodol i'r asesiad hwn:  Rhaid i'ch gwaith ddangos gwybodaeth am y pynciau perthnasol sy'n gysylltiedig â'r promptiau a ddewiswyd ar gyfer yr elfen ysgrifenedig (Rhan 1) a'r  cyfweliad 1:1 (Rhan 2). Dylai'r e-bortffolio ddangos  gwybodaeth a dealltwriaeth o'r broses gynllunio a'r broses adfyfyrio ar gyfer dysgu e.e. y Rhestr Wirio Asesiadau, sgiliau rheoli amser, Cylchoedd Adfyfyriol Gibbs & Kolb

3. Sgiliau Gwybyddol a Deallusol
Dylech allu cyflwyno, gwerthuso a dehongli data ansoddol a meintiol, er mwyn datblygu llinynnau dadl a ffurfio barn gadarn yn unol â theorïau a chysyniadau sylfaenol eich pwnc/pynciau astudio. Dylech allu gwerthuso addasrwydd gwahanol ddulliau o ddatrys problemau sy’n gysylltiedig â’ch maes/meysydd astudio a/neu waith. Rhaid i’ch gwaith gynnwys tystiolaeth o feddwl rhesymegol, dadansoddol.  Er enghraifft, archwilio a thorri gwybodaeth i lawr yn elfennau, gwneud casgliadau, casglu, cymharu a chyferbynnu gwybodaeth.  Ystyr hyn yw nid disgrifio ‘beth’ yn unig! Ond hefyd cyfiawnhau:  Pam? Sut? Pryd? Pwy? Ble? Ar ba gost? Dylech roi cyfiawnhad dros eich dadleuon a’ch barn gan ddefnyddio tystiolaeth eich bod wedi myfyrio ar syniadau pobl eraill o fewn y maes pwnc a’ch bod yn gallu llunio barn a dadleuon cadarn gan ddefnyddio data a chysyniadau.   Lle bo’n berthnasol, gellir cynnig atebion ac argymhellion amgen.

Canllawiau penodol i'r asesiad hwn:  
Dangoswch y gallu i ddarparu dadansoddiad beirniadol o'r pynciau a archwiliwyd yn Rhan 1 a Rhan 2, gyda thystiolaeth ategol ar gyfer eich dadleuon. Mae'n bwysig hefyd eich bod yn dangos yn eich e-bortffolio eich gallu i gyd-destunoli a gwerthuso'r adborth a dderbyniwyd a sut mae hyn yn dylanwadu ar eich gallu i fod yn ystwyth/meddu ar ystwythder dysgu (D.D.2). Disgwylir tystiolaeth o ymateb yn effeithiol i adborth a darparu dadleuon/trafodaethau cytbwys a pharchus o ran y penderfyniadau a wnaed ar gyfer yr e-bortffolio. Dylech gynnwys eich adfyfyrdod sy'n ymwneud â defnyddio AI yn foesegol. Mae angen i'r gallu i fod yn hunanfeirniadol o'ch proses ddysgu trwy gydol y modwl fod yn amlwg yn yr e-bortffolio hwn.


4. Sgiliau Ymarferol
Ar lefel 4, dylech allu cymhwyso’r cysyniadau a’r egwyddorion gwaelodol sylfaenol er mwyn eu gwerthuso a’u dehongli yng nghyd-destun eich maes astudio.  Dylech allu dangos sut y mae’r cysyniadau a’r syniadau sy’n gysylltiedig â’r pwnc yn berthnasol i sefyllfaoedd yn y byd go iawn a/neu mewn cyd-destun penodol.  Sut maent yn gweithio’n ymarferol?  Byddwch yn defnyddio modelau, dulliau, technegau a/neu theorïau, yn y cyd-destun hwnnw, i asesu sefyllfaoedd presennol, efallai er mwyn llunio cynlluniau neu atebion i ddatrys problemau, neu i greu arteffactau.  Mae hyn yn debygol o gynnwys, er enghraifft,  defnyddio arteffactau, enghreifftiau ac achosion o’r byd go iawn, cymhwyso model o fewn sefydliad a/neu feincnodi un theori neu sefydliad yn erbyn rhai eraill yn seiliedig ar feini prawf penodedig.  

Canllawiau penodol i'r asesiad hwn:  Darparwch gysylltiadau rhwng cynnwys ac arfer yn y byd go iawn yn eich maes gwybodaeth chi (Rhan 1 a 2). Dangoswch yn Rhan 1 a 2 eich Portffolio sut mae themâu a chanfyddiadau yn ymwneud â'ch arfer neu sut maent yn cael eu cymhwyso yng nghyd-destun proffesiynol eich rhaglen. Rhowch achosion neu enghreifftiau sy'n cefnogi eich dadleuon lle bo hynny'n berthnasol. Yn Rhan 3 (e-bortffolio), dangoswch gysylltiadau â'r sgiliau rydych chi wedi'u datblygu fel dysgwr (e.e. strategaethau ar gyfer cynllunio, ymchwilio, trefnu a'u heffaith ar eich dysgu). Cynhwyswch enghreifftiau o arferion da a ddatblygwyd fel myfyriwr ar lefel Prifysgol, a'r goblygiadau ymarferol ar gyfer eich blynyddoedd nesaf (beth fyddwch chi'n ei wneud, beth i’w osgoi, pam a sut). 



5. Sgiliau Trosglwyddadwy ar gyfer Bywyd ac Arfer Proffesiynol 
Rhaid i’ch gwaith roi tystiolaeth o’r rhinweddau a’r sgiliau trosglwyddadwy angenrheidiol ar gyfer cyflogaeth sy’n gofyn am arfer peth cyfrifoldeb personol.   Mae hyn yn cynnwys dangos:  eich bod yn gallu cyfleu canlyniadau’ch astudiaeth/gwaith yn gywir ac yn ddibynadwy, gyda dadleuon strwythuredig a chydlynol; eich bod yn gallu cychwyn a chwblhau tasgau a gweithdrefnau, boed hynny’n unigol a/neu’n gydweithredol; rhuglder mynegiant; eglurder ac effeithiolrwydd o ran cyflwyniad a threfn. Dylai’r gwaith fod yn gydlynol ac wedi’i strwythuro’n dda o ran ei gyflwyniad a’i drefn.


Canllawiau penodol i'r asesiad hwn:  
Disgwylir i chi gadw at yr elfennau a gyflwynwyd uchod yn y Rhestr Wirio Asesiadau i ddangos proffesiynoldeb yn eich gwaith academaidd.  Mae angen cyflwyno gwaith proffesiynol o ansawdd uchel, gan ddefnyddio iaith, gramadeg, sillafu ac arddull priodol. Cyflwynir elfennau’n broffesiynol gyda strwythur trefnus. Dangoswch y gallu i ddefnyddio technoleg amrywiol sy'n berthnasol i sgiliau academaidd (e.e. cyflwyniadau, dogfennau, gwasanaethau cwmwl, defnydd moesegol o AI). Rhaid cynnwys cydnabyddiaeth o’r defnydd o AI. Disgwylir proffesiynoldeb yn ystod eich presenoldeb ar y modwl, eich cyfweliad academaidd ac yn y Gynhadledd Myfyrwyr (e.e. cyrraedd yn brydlon, dod â'r deunyddiau angenrheidiol a gofynnol, cymryd rhan weithredol mewn trafodaethau a gwaith grŵp, bod yn rhagweithiol a charedig). Mae mynychu a chwblhau'r uchod yn hanfodol, yn enwedig er mwyn cwblhau Rhan 3.



	
     FFURFLEN ADBORTH MYFYRWYR



Noda’r adran hon y graddau y mae’r meini prawf asesu yn cael eu harddangos gennych chi, sydd yn ei dro’n pennu’ch marc. Dangosir y marciau sydd ar gael ar gyfer pob categori sgiliau.  Bydd darlithwyr yn defnyddio’r lle a ddarperir i roi sylwadau ar gyflawniad y dasg/tasgau, gan gynnwys y meysydd hynny rydych wedi gwneud yn dda ynddynt a’r meysydd a fyddai’n elwa o gael eu datblygu/gwella.






Tudalen 5 o 10


	Meini Prawf Asesu Generig  
	Marciau sydd ar gael
	Marciau a ddyfarnwyd 

	1. Sgiliau Ymgysylltu â Llenyddiaeth
.
	
	

	





	
	

	
	20
	

	2. Sgiliau Gwybodaeth a Dealltwriaeth

	
	

	





	
	

	
	20
	

	3. Sgiliau Gwybyddol a Deallusol

	
	

	





	
	

	
	20
	

	4. Sgiliau Cymhwyso Ymarferol 

	
	

	





	
	

	
	20
	

	5. Sgiliau Trosglwyddadwy ar gyfer Bywyd ac Arfer Proffesiynol

	
	

	



	
	

	
	20
	



	Marc Asesiad (Mae marciau asesiadau’n amodol ar gadarnhad y Bwrdd Arholi.  Diben y sylwadau a’r marciau hyn yw rhoi adborth ar waith modwl a rhoi arweiniad yn unig, nes y cânt eu cadarnhau.)
	Cosbau Cyflwyno’n Hwyr (ticiwch os yw’n berthnasol)
	%

	
	Hyd at wythnos yn hwyr (uchafswm o 40%)
	
	

	
	Dros wythnos yn hwyr (0%)
	
	






	MEINI PRAWF ASESU GENERIG 



	Lefel 4

	Yn unol â’r Framework for Higher Education Qualifications, ar ddiwedd Lefel 4 disgwylir y bydd myfyrwyr wedi arddangos gwybodaeth am gysyniadau ac egwyddorion gwaelodol sylfaenol pwnc, ynghyd â gallu i werthuso a dehongli’r rhain yng nghyd-destun y maes astudio hwnnw. Dylent allu cyflwyno, gwerthuso a dehongli data ansoddol a meintiol er mwyn datblygu llinynnau dadl a ffurfio barn gadarn yn unol â damcaniaethau a chysyniadau sylfaenol eu pwnc/pynciau astudio. Byddant wedi dysgu sut i werthuso dulliau gwahanol o ddatrys problemau, a byddant yn gallu cyfleu canlyniadau eu hastudiaeth/gwaith mewn modd cywir a dibynadwy, gyda dadleuon strwythuredig a chydlynol.  Byddant yn gallu ymgymryd â hyfforddiant pellach a datblygu sgiliau newydd o fewn amgylchedd strwythuredig a rheoledig a bydd ganddynt y rhinweddau a’r sgiliau trosglwyddadwy angenrheidiol ar gyfer cyflogaeth sy’n gofyn am arfer rhywfaint o gyfrifoldeb personol.



	Lefel 4
	METHU
	METHU FFINIOL 
	BODDHAOL
(3ydd / Llwyddo)
	DA
(2.2 / Llwyddo)
	DA IAWN
(2.1 / Teilyngdod)
	RHAGOROL
(1af / Rhagoriaeth)
	EITHRIADOL
(1af / Rhagoriaeth)

	Categori 
	0-29%
	30-39%
	40-49%
	50-59%
	60-69%
	70-84%
	85-100%

	Ymgysylltu â llenyddiaeth
(yn cynnwys darllen, cyfeirnodi, arferion academaidd a gonestrwydd academaidd)  
	Fawr ddim neu ddim tystiolaeth o ddarllen a/neu mae dibyniaeth ar ffynonellau amhriodol. 
Safbwyntiau a chanfyddiadau ar y cyfan heb gefnogaeth ac yn anawdurdodol.
Defnyddir arferion cyfeirnodi mewn modd  anghydlynol neu ar y cyfan maent yn absennol. 
	Ymgysylltu gwael â darllen hanfodol.  Dim tystiolaeth o ddarllen ehangach.  Yn dibynnu ar ffynonellau amhriodol, a/neu yn defnyddio ffynonellau’n ddiofal. Yn ddibynnol iawn ar wybodaeth a gafwyd drwy gyswllt â’r dosbarth.  Defnydd anghyson a gwan o gyfeirnodi. 
	Ymgysylltu ag ystod gyfyngedig o ffynonellau perthnasol a chredadwy ar y cyfan ond â rhywfaint o ddibyniaeth ar wybodaeth a gafwyd drwy gyswllt â’r dosbarth.  Peth esgeulustod a mân wallau. 
Arferion cyfeirnodi’n amlwg ond heb eu cymhwyso’n gywir nac yn gyson bob tro. 
	Ymgysylltu ag ystod briodol o lenyddiaeth, yn cynnwys ffynonellau a gyrchwyd yn annibynnol.  Rhywfaint o orddibyniaeth ar destunau’n hytrach na ffynonellau eraill.  Gall y cyfeirnodi ddangos mân anghywirdebau neu anghysonderau. 
	Ymgysylltu ag ystod eang o lenyddiaeth, yn cynnwys ffynonellau a gyrchwyd yn annibynnol. 
Detholiad o ffynonellau perthnasol a chredadwy.  Cyfeirnodi graenus ar y cyfan, â fawr ddim/dim anghywirdebau neu anghysonderau.
	Ymgysylltu ag ystod helaeth o lenyddiaeth berthnasol a chredadwy.  Cymhwyso cyfeirnodi’n gyson gywir.  
	Ymgysylltu eithriadol ag ystod helaeth o lenyddiaeth berthnasol a chredadwy.  Sgiliau cyfeirnodi lefel uchel wedi’u cymhwyso’n gyson.

	Gwybodaeth a dealltwriaeth
(Gwybodaeth am gysyniadau ac egwyddorion gwaelodol sylfaenol pwnc.)
	Bylchau mawr yn y wybodaeth a’r ddealltwriaeth o gysyniadau ac egwyddorion gwaelodol sylfaenol y deunydd pwnc. Yn cynnwys deunydd amherthnasol.   Anghywirdebau sylweddol. 
	Bylchau yn y wybodaeth am y cysyniadau a’r egwyddorion gwaelodol sylfaenol, gyda dealltwriaeth ddiffygiol neu arwynebol.  Rhai anghywirdebau sylweddol a/neu ddeunydd amherthnasol.   
	Gwybodaeth a dealltwriaeth gyfyngedig o’r cysyniadau a’r egwyddorion gwaelodol sylfaenol yn y maes pwnc. Gall rhai elfennau fod ar goll.  
	Mae’r wybodaeth am y cysyniadau a’r egwyddorion gwaelodol sylfaenol yn gywir gyda dealltwriaeth dda o’r maes astudio ond mae diffyg manylder a/neu ehangder. 
	Gwybodaeth gymwys am y cysyniadau a’r egwyddorion gwaelodol sylfaenol.  Arddengys ddealltwriaeth dda iawn.  
	Gwybodaeth a dealltwriaeth ragorol o gysyniadau ac egwyddorion gwaelodol sylfaenol y pwnc. 
	Gwybodaeth a dealltwriaeth eithriadol a manwl  o’r cysyniadau a’r egwyddorion gwaelodol sylfaenol

	Sgiliau gwybyddol a deallusol 
(Gwerthuso cysyniadau ac egwyddorion gwaelodol sylfaenol pwnc a dehongli data ansoddol a meintiol er mwyn datblygu llinynnau dadl a ffurfio barn gadarn.) 


	Gwaith hollol neu bron yn hollol ddisgrifiadol.  Fawr ddim neu ddim gwerthuso o’r cysyniadau a’r egwyddorion gwaelodol sylfaenol. 
Wedi methu datblygu dadleuon, gan arwain at farn afresymegol neu annilys.  Fawr ddim neu ddim defnydd o dystiolaeth i gefnogi barn. 

	Gwaith disgrifiadol ar y cyfan, gyda gwerthuso arwynebol o’r cysyniadau a’r egwyddorion gwaelodol sylfaenol.  Dehongli data’n wan, datblygu dadleuon a barn yn ddiffygiol.  Derbynnir gwybodaeth yn anfeirniadol, defnyddia ddatganiadau cyffredinol heb fawr o dystiolaeth a barn heb sail.  Syniadau weithiau’n afresymegol ac yn gwrthddweud ei gilydd.
	Ymgais cyfyngedig at werthuso’r cysyniadau a’r egwyddorion gwaelodol sylfaenol, gan dueddu tuag at ddisgrifio. 
Gall ddehongli data ansoddol a meintiol ond â rhai gwallau.  Peth tystiolaeth i gefnogi dadleuon cynyddol a barn  ond gall y rhain fod heb eu datblygu’n ddigonol neu ag ychydig o anghysondeb / camddehongli. 

	Gwerthuso da o’r cysyniadau a’r egwyddorion gwaelodol sylfaenol.  Gall ddehongli data ansoddol a meintiol, gyda mân wallau. 
Gallu cynyddol i ddefnyddio tystiolaeth i gefnogi’r ddadl.
Dadleuon dilys a barn resymegol ar y cyfan.  
	Gwerthuso graenus o’r cysyniadau a’r egwyddorion gwaelodol sylfaenol.  Gall ddehongli data ansoddol a meintiol yn gywir.  Gallu i ddyfeisio  dadleuon gan ddefnyddio tystiolaeth i lunio barn sy’n briodol a dilys ar y cyfan.  

	Gwerthuso rhagorol o’r cysyniadau a’r egwyddorion gwaelodol sylfaenol.  Gall ddehongli data ansoddol a meintiol yn gywir ac â pheth mewnwelediad.  Gallu rhagorol i ddyfeisio  dadleuon gan ddefnyddio tystiolaeth a llunio barn sy’n briodol a dilys.  
	Gwerthuso eithriadol o’r cysyniadau a’r egwyddorion gwaelodol sylfaenol yn seiliedig ar dystiolaeth.  Dehongli data ansoddol a meintiol mewn modd rhagorol. 
Gallu eithriadol i ddyfeisio  dadleuon gan ddefnyddio tystiolaeth a llunio barn sy’n hollol briodol a dilys.  

	Sgiliau ymarferol
(Dulliau gwahanol o ddatrys problemau mewn cyd-destunau penodol). 

	Defnydd cyfyngedig, neu ddim defnydd o ddulliau sylfaenol a addysgwyd, deunyddiau, offer a/neu dechnegau.
Fawr ddim neu ddim gwerthfawrogiad o gyd-destun y cymhwyso. 
Tystiolaeth wan iawn o ddulliau gwahanol o ddatrys problemau mewn cyd-destunau penodol.  
	Cymhwyso dulliau sylfaenol a addysgwyd, deunyddiau, offer a/neu dechnegau mewn modd elfennol ond heb ystyriaeth na chymhwysedd. Gwerthfawrogiad diffygiol o gyd-destun y cymhwyso. 
Tystiolaeth wan o ddulliau gwahanol o ddatrys problemau mewn cyd-destunau penodol. 


	Ymwybyddiaeth ddigonol a chymhwyso dulliau sylfaenol, deunyddiau, offer a/neu dechnegau, mewn modd sy’n briodol ar y cyfan.
Gwerthfawrogiad sylfaenol o gyd-destun y cymhwyso.  
Gall ddynodi problemau mewn cyd-destunau penodol a chynnig dulliau sylfaenol neu atebion eraill er gall fod gwallau.  
	Cymhwyso dulliau sylfaenol, deunyddiau, offer a/neu dechnegau mewn modd da a phriodol.
Gwerthfawrogiad eglur o gyd-destun y cymhwyso.  
Tystiolaeth dda o ddulliau gwahanol o ddatrys problemau mewn cyd-destunau penodol a chynigia atebion sy’n briodol ar y cyfan. 
	Cymhwyso ystod o ddulliau sylfaenol, deunyddiau, offer a/neu dechnegau mewn modd da iawn.
Ystyriaeth dda iawn o gyd-destun y cymhwyso.  Tystiolaeth dda iawn o ddulliau gwahanol o ddatrys problemau mewn cyd-destunau penodol a chynigia atebion priodol. 
	Cymhwyso ystod o ddulliau sylfaenol a addysgwyd, deunyddiau, offer a/neu dechnegau mewn modd uwch.
Mae cyd-destun y cymhwyso yn ystyriol ac yn graff. 
Tystiolaeth ragorol o ddulliau gwahanol o ddatrys problemau mewn cyd-destunau penodol a chynigia atebion priodol.  
	Lefelau eithriadol o sgiliau cymhwyso a defnyddio mewn cyd-destunau ymarferol penodol.  Dynodi problemau mewn cyd-destunau penodol mewn modd rhagorol, a llunio atebion / dulliau gwahanol sy'n feddylgar ac yn hollol briodol. 

	Sgiliau trosglwyddadwy ar gyfer bywyd ac arfer proffesiynol
(Cyfleu canlyniadau eu hastudiaeth / gwaith mewn modd cywir a dibynadwy,  gyda dadleuon strwythuredig a chydlynol; y rhinweddau sydd eu hangen ar gyfer cyflogaeth sy’n gofyn am arfer rhywfaint o gyfrifoldeb personol o fewn amgylchedd strwythuredig a rheoledig.) 
	Mae’r gwaith wedi’i strwythuro’n wael, yn ddi-drefn, yn anghywir a/neu wedi’i fynegi’n ddryslyd.  Defnydd gwan iawn o iaith a/neu arddull amhriodol iawn.  Wedi methu gweithio’n effeithiol yn unigol neu’n rhan o grŵp. Fawr ddim neu ddim tystiolaeth o’r sgiliau ar gyfer cyflogaeth sy’n gofyn am arfer rhywfaint o gyfrifoldeb personol.


	Mae’r gwaith wedi’i gyflwyno’n wael mewn modd di-gyswllt.  Mae wedi’i strwythuro’n llac, ac ar brydiau’n anghydlynol, a gwybodaeth a syniadau wedi’u mynegi’n wael yn aml.  Defnydd gwan o iaith a/neu arddull amhriodol.  Ymagwedd ddiffygiol at waith unigol neu waith grŵp, gan fodloni rhwymedigaethau rhannol i eraill yn unig.  Tystiolaeth gyfyngedig o’r sgiliau ar gyfer cyflogaeth sy’n gofyn am arfer rhywfaint o gyfrifoldeb personol.
	Cyflwyniad a strwythur yn drefnus ar y cyfan, lle mynegir syniadau / cysyniadau perthnasol mewn modd rhesymol.  Gall fod diffyg cydlyniad a/neu gywirdeb mewn mannau yn y gwaith.  Gall weithio fel rhan o grŵp, gan fodloni’r rhan fwyaf o’r rhwymedigaethau i bobl eraill ond efallai gyda chyfranogiad cyfyngedig mewn gweithgareddau grŵp. 
Arddengys y sgiliau sylfaenol ar gyfer cyflogaeth sy’n gofyn am arfer rhywfaint o gyfrifoldeb personol, gyda rhai meysydd o fân wendid. 
	Mae’r gwaith yn gydlynol, trefnus a chywir ar y cyfan, mewn strwythur addas ac ar y cyfan mae wedi’i fynegi’n eglur.  Gall weithio’n effeithiol yn annibynnol a/neu fel rhan o dîm, gyda chyfraniadau eglur at weithgareddau grŵp.
Arddengys y sgiliau ar gyfer cyflogaeth sy’n gofyn am arfer rhywfaint o gyfrifoldeb personol, gyda rhai meysydd o gryfder a rhai o fân wendid. 
	Mae’r gwaith yn gywir, cydlynol, rhugl, wedi’i strwythuro’n dda ac yn drefnus.  
Gall weithio’n effeithiol yn annibynnol a/neu fel rhan o dîm, gyda chyfraniadau da iawn at weithgareddau grŵp. Arddengys sgiliau da iawn ar gyfer cyflogaeth sy’n gofyn am arfer rhywfaint o gyfrifoldeb personol, gyda mân gwendid  achlysurol yn unig. 
	Mae’r gwaith yn gydlynol, yn rhugl iawn ac wedi’i gyflwyno’n broffesiynol. Gall weithio’n effeithiol yn annibynnol a/neu fel rhan o dîm, gyda chyfraniadau rhagorol at weithgareddau grŵp. Arddengys sgiliau rhagorol ar gyfer cyflogaeth sy’n gofyn am arfer rhywfaint o gyfrifoldeb personol gydag awydd i ddatblygu ymhellach.  

	Mae’r gwaith yn gywir, yn eithriadol o gydlynol, yn rhugl iawn ac wedi’i gyflwyno’n dda. Gall weithio’n effeithiol yn annibynnol a/neu fel rhan o dîm, gyda chyfraniadau eithriadol at weithgareddau grŵp. Arddengys sgiliau eithriadol ar gyfer cyflogaeth sy’n gofyn am arfer rhywfaint o gyfrifoldeb personol gydag awydd i ddatblygu ymhellach.  

